# TV dels dels Bessons

TV dels Bessons (TV Geminorum) és un estel variable a la constel·lació dels Bessons. De magnitud aparent mitjana +6'83, visualment s'hi localitza a menys d'1º de Tejat Prior (η Geminorum). TV Geminorum és un estel llunyà membre de l'Associació estel·lar Geminis OB1; diferents estudis la situen a una distància compresa entre 4.000 i 4.500 anys llum del sistema solar.
TV Geminorum és una supergegant vermella de tipus espectral M1Iab amb una temperatura efectiva de 3.750 ± 120 K. Semblant a la brillant Antares (α Scorpii) o a BU Geminorum —també a la constel·lació dels Bessons—, té un radi 770 vegades major que el del Sol, la qual cosa equival a 3'58 UA. Si estigués al centre del Sistema Solar, els quatre planetes més propers al Sol —la Terra inclosa— quedarien englobats a l'interior de l'estel. Un altre estudi li assigna una grandària un poc inferior, amb un radi de 623 ± 158 radis solars. La quantitat de radiació que emet és notable, encara que no existeix consens quant a la seva lluminositat, variant aquesta xifra entre 68.500 i 106.000 vegades el valor de la lluminositat solar. Igual que altres estels de les seves característiques, perd massa estel·lar a un ritme anual de 20 × 10$^{-7}$ masses solars.
Catalogada com una variable semiregular SRC, la lluentor de TV Geminorum varia entre magnitud +6'3 i +7'4. Igual que Betelgeuse (α Orionis), mostra dos períodes clarament definits, un de 426 ± 45 dies i un altre de 2.550 ± 680 dies.

## Referències

* ↑ Bertrand Plez «The Effective Temperature Scale of Galactic Red Supergiants: Cool, but Not as Cool as We Thought» (en anglès). Astrophysical Journal, 2, 8-2005, pàg. 973–985. DOI: 10.1086/430901.
* ↑ Afirmat a: Catalogue of Stellar Photometry in Johnson's 11-color system. Llengua del terme, de l'obra o del nom: anglès. Data de publicació: 2002.
* 1 2 3 «The chemical compositions of 26 distant late-type supergiants and the metallicity gradient in the galactic disk» (en anglès). Letters of the Astrophysical Journal, 1980, pàg. 218–228. DOI: 10.1086/158334.
* 1 2 3 4 5 6 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* 1 2 «TV Geminorum - Semi-regular pulsating Star» (en anglès). SIMBAD (Centre de Dades astronòmiques d'Estrasburg). [Consulta: 23 maig 2021].
* ↑ Famaey, B.; Jorissen, A.; Luri, X.; Mayor, M.; Udry, S.; Dejonghe, H.; Turon, C. «Local kinematics of K and M giants from CORAVEL/Hipparcos/Tycho-2 data. Revisiting the concept of superclusters». Astronomy and Astrophysics, 405, 2005. pp. 165-186.
* 1 2 Levesque, Emily M.; Massey, Philip; Olsen, K. A. G.; Plez, Bertrand; Josselin, Eric; Maeder, Andre; Meynet, Georges «The Effective Temperature Scale of Galactic Red Supergiants: Cool, but Not As Cool As We Thought». The Astrophysical Journal, 628, 2, 2005. pp. 973-985.
* ↑ Mondal, Soumen; Chandrasekhar, T. «Angular Diameter Measurements of Evolved Variables by Lunar Occultations at 2.2 and 3.8 Microns». The Astronomical Journal, 130, 2, 2005. pp. 842-852.
* ↑ Kiss, L. L.; Szabó, Gy. M.; Bedding, T. R. «Variability in red supergiant stars: pulsations, long secondary periods and convection noise». Monthly Notices of the Royal Astronomical Society, 372, 4, 2006. pp. 1721-1734.